**«Қазақстан Республикасының Әкімшілік құқық бұзушылық туралы кодексіне өзгерістер мен толықтырулар енгізу туралы»   
Қазақстан Республикасы Заңының жобасы бойынша   
САЛЫСТЫРМА КЕСТЕ**

|  |  |  |  |  |
| --- | --- | --- | --- | --- |
| **Рет саны** | **Құры-лым-дық элементі** | **Қолданыстағы редакция** | **Ұсынылып отырған редакция** | **Негіздеме** |
| **1** | **2** | **3** | **4** | **6** |
| **2014 жылғы 5 шілдедегі «Әкімшілік құқық бұзушылық туралы» Қазақстан Республикасының Кодексі** | | | | |
|  | 62-бап-тың 2-бөлігі | 62-бап. Ескіру мерзiмінiң өтуiне байланысты әкiмшiлiк жауаптылықтан босату  …  2. Жеке тұлға әкiмшiлiк сыбайлас жемқорлық құқық бұзушылық, сондай-ақ салық салу, бәсекелестікті қорғау саласында, кеден ісі саласында, Қазақстан Республикасының зейнетақымен қамсыздандыру туралы, мiндеттi әлеуметтiк сақтандыру туралы, энергия үнемдеу және энергия тиiмдiлiгiн арттыру туралы, мемлекеттік құпиялар туралы, табиғи монополиялар туралы, жер қойнауы және жер қойнауын пайдалану туралы заңнамасы саласында құқық бұзушылық жасағаны үшiн оны жасаған күннен бастап бiр жыл өткеннен кейiн әкiмшiлiк жауаптылыққа тартылуға жатпайды, ал заңды тұлға (оның iшiнде дара кәсiпкер) әкiмшiлiк сыбайлас жемқорлық құқық бұзушылық, Қазақстан Республикасының энергия үнемдеу және энергия тиiмдiлiгiн арттыру туралы, сондай-ақ жер қойнауы және жер қойнауын пайдалану туралы, бейбіт жиналыстарды ұйымдастыру және өткізу тәртібі туралы заңнамасы саласында құқық бұзушылық жасағаны үшiн, техникалық реттеу объектілерінің сәйкестігін бағалау рәсімдерін бұзғаны үшін – оны жасаған күннен бастап үш жыл өткеннен кейiн, ал салық салу, бәсекелестікті қорғау саласындағы, кеден ісі саласындағы, Қазақстан Республикасының зейнетақымен қамсыздандыру туралы, мiндеттi әлеуметтiк сақтандыру туралы, табиғи монополиялар туралы заңнамасы саласындағы құқық бұзушылығы үшiн оны жасаған күннен бастап бес жыл өткеннен кейiнәкiмшiлiк жауаптылыққа тартылуға жатпайды. | 62-бап. Ескіру мерзiмінiң өтуiне байланысты әкiмшiлiк жауаптылықтан босату  …  «2. Жеке тұлға әкiмшiлiк сыбайлас жемқорлық құқық бұзушылық, сондай-ақ салық салу, бәсекелестікті қорғау саласында, кеден ісі саласында, Қазақстан Республикасының зейнетақымен қамсыздандыру туралы, мiндеттi әлеуметтiк сақтандыру туралы, энергия үнемдеу және энергия тиiмдiлiгiн арттыру туралы, мемлекеттік құпиялар туралы, табиғи монополиялар туралы, жер қойнауы және жер қойнауын пайдалану туралы, бейбіт жиналыстарды ұйымдастыру және өткізу тәртібі туралы заңнамасы, **жеке кәсіпкерлік субъектілеріне тексерулер жүргізу және жеке кәсіпкерлік субъектілерін бару арқылы бақылаудың (қадағалаудың) өзге де нысандарын жүргізу, сол сияқты лауазымды адамдардың кәсіпкерлік қызметке заңсыз араласуы** саласында құқық бұзушылық жасағаны үшiн оны жасаған күннен бастап бiр жыл өткеннен кейiн әкiмшiлiк жауаптылыққа тартылуға жатпайды, ал заңды тұлға (оның iшiнде дара кәсiпкер) әкiмшiлiк сыбайлас жемқорлық құқық бұзушылық, Қазақстан Республикасының энергия үнемдеу және энергия тиiмдiлiгiн арттыру туралы, сондай-ақ жер қойнауы және жер қойнауын пайдалану туралы, бейбіт жиналыстарды ұйымдастыру және өткізу тәртібі туралы заңнамасы саласында құқық бұзушылық жасағаны үшiн, техникалық реттеу объектілерінің сәйкестігін бағалау рәсімдерін бұзғаны үшін – оны жасаған күннен бастап үш жыл өткеннен кейiн, салық салу, бәсекелестікті қорғау саласындағы, кеден ісі саласындағы, Қазақстан Республикасының зейнетақымен қамсыздандыру туралы, мiндеттi әлеуметтiк сақтандыру туралы, табиғи монополиялар туралы заңнамасы саласындағы құқық бұзушылығы үшiн оны жасаған күннен бастап бес жыл өткеннен кейiн әкiмшiлiк жауаптылыққа тартылуға жатпайды. | Президенттің 10.09.2019 жылғы №152 Жарлығымен бекітілген Мемлекет басшысының 2.09.2019 жылғы Жолдауын іске асыру жөніндегі жалпыұлттық іс-шаралар жоспарымен (37-тармақ) кәсіпкерлерді рейдерліктен және құқық қорғау және бақылаушы органдардың заңсыз әрекеттерінен қорғауға бағытталған заңнамалық шараларды қоса алғанда, қосымша шаралар әзірлеу тапсырылды.  Кәсіпкерлікті бақылау-қадағалау органдарының заңсыз әрекеттерінен қорғау бойынша қосымша заңнамалық шараларды талап ететін салалардың бірі – әкімшілік құқық бұзушылық саласы болып табылады.  Қолданыстағы Әкімшілік құқық бұзушылық туралы Кодексте бизнесті қорғауға бағытталған бірқатар баптар бар - 175 («Жеке кәсіпкерлік субъектілеріне тексеру жүргізу тәртібін бұзу») және 175-1 («Жеке кәсіпкерлік субъектісін бару арқылы бақылаудың және қадағалаудың өзге де нысандарын негізсіз жүргізу»).  Алайда, көп жағдайда бұл баптардың тиімділігі жоққа шығарылады.  Біріншіден, тексеру нәтижелеріне шағымдану процесі ұзақ уақытты алады. Нәтижесінде бақылау-қадағалау органдарының лауазымды адамдарын жауаптылыққа тартудың ескіру мерзімдері аяқталады (ӘҚБтК-нің 62-бабының 1-бөлігіне сәйкес әкімшілік жауаптылыққа тартудың ескіру мерзімі - 2 ай).  Бұл, сайып келгенде, лауазымды адамды әкімшілік жауаптылыққа тартудың мүмкін еместігіне әкеп соғады.  ҰЭМ ақпаратына сәйкес, 20%-дан астам жағдайда жауапкершілікке тарту мерзімінің өтуіне байланысты заңсыз тексерулер бойынша әкімшілік істер қозғалған жоқ (ӘҚБтК-нің 62-бабының 1-бөлігі).  Анықтама: 2019-2020 жылдары прокурорлар анықтаған бизнесті тексеру тәртібін бұзудың 943 фактісі бойынша барлығы 14 мемлекеттік қызметші әкімшілік жауапкершілікке тартылды (ескіру мерзімінің өтуіне байланысты қалған кінәлілерді жауапкершілікке тарту мүмкін болмады).  Сондықтан заңнамалық шаралар ретінде жеке кәсіпкерлік субъектілерін қолдау және қорғау саласындағы мемлекеттік бақылау нәтижелері бойынша анықталған құқық бұзушылықтар үшін тұлғаларды әкімшілік жауапкершілікке тарту үшін ескіру мерзімін бір жылға дейін ұлғайту ұсынылады.  Бұл кінәлі адамдарды жауапкершілікке тарту тәртібін регламенттеуге мүмкіндік береді және жазаның бұлтартпастығы қағидатын қамтамасыз етеді. |
|  | 89-бап-тың бірін-ші бөлігі | 89-бап. Жұмыс уақытының нормасын заңсыз асыру  1. **Жұмыс берушінің** Қазақстан Республикасының еңбек заңнамасында көзделген жұмыс уақытының және күнделікті жұмыстың (жұмыс ауысымының) қалыпты және қысқартылған ұзақтығын заңсыз асыруы –  ескерту жасауға әкеп соғады.  …. | 89-баптың бірінші бөлігі «**Жұмыс берушінің»** деген сөздерден кейін **«не қабылдаушы тараптың»** деген сөздермен толықтырылсын;  …. | Жіберуші тарап жұмыскерлерінің жұмыс уақыты мен тынығу уақытының режимін қабылдаушы тарап айқындайды, қабылдаушы тарап жауапкершілігінің болмауы осы жұмыскерлерге қатысты бұзушылыққа алып келуі мүмкін. |
|  | 90-бап-тың 2-1 және 2-2-бөлік-тері | 90-бап. Еңбек саласында кемсітушілікке жол беру  1. **Жұмыс берушінің** еңбек саласында жұмыскердің бірдей еңбек үшін бірдей ақы алу, сондай-ақ бірдей өндірістік-тұрмыстық жағдай жасалу құқығын бұзудан көрінген кемсітушілікке жол беруі –  лауазымды адамдарға, шағын кәсiпкерлiк субъектiлерiне немесе коммерциялық емес ұйымдарға – отыз, орта кәсіпкерлік субъектілеріне – алпыс, iрi кәсiпкерлiк субъектiлерiне бір жүз айлық есептiк көрсеткiш мөлшерiнде айыппұл салуға әкеп соғады. | 90-баптың бірінші бөлігінің бірінші абзацы «**жасалу**» деген сөзден кейін **«, сондай-ақ бірдей өндірістік-тұрмыстық жағдайларға, оның ішінде персонал беру жөніндегі қызметтерді көрсету шарты шеңберінде жұмыстарды орындау кезінде**» деген сөздермен толықтырылсын; | Жіберуші тараптың жұмыскерлеріне қабылдаушы тараптың жұмыскерлерімен салыстырғанда ұқсас лауазымы, тиісті біліктілігі, мамандығы немесе кәсібі, сондай-ақ еңбек жағдайлары және сол жұмыс көлемі бойынша еңбекақы төлеу бойынша кемсітушілікті болғызбау үшін персоналды беру бойынша қызметтер көрсетуге арналған шартты жасасу кезінде де, оның қолданылу кезеңінде де жіберуші тарапты тәртіпке келтіруге мүмкіндік беретін әкімшілік жауаптылық ұсынылады.  ҚР ЕК негізгі жалақыны жалақының салыстырмалы түрде тұрақты бөлігі ретінде айқындайды.  ҚР Еңбек кодексінің 1-бабы 1-тармағының 59) тармақшасына сәйкес негізгі жалақы – тарифтік мөлшерлемелер, лауазымдық айлықақылар, кесімді бағалар бойынша төлемді қамтитын, жалақының салыстырмалы түрдегі тұрақты бөлігі және Қазақстан Республикасының еңбек заңнамасында, салалық келісімде, ұжымдық және (немесе) еңбек шарттарында көзделген тұрақты сипаттағы төлемдер. Бұл норма жеке жұмыспен қамту агенттігінің жұмыскерлерін еңбекақы төлеудегі бұзушылықтардан қорғауға мүмкіндік береді. |
|  | 328-баптың ескерт-пелері-не жаңа 4-тармақ | 328-бап. Қоршаған ортаға жол берілетін антропогендік әсер ету нормативтерін бұзу  ...  Ескертпелер:  ...  **4. Жоқ** | 328-бапқа ескертпелер мынадай мазмұндағы 4-тармақпен толықтырылсын:  **«4. Осы баптың бірінші, екінші және үшінші бөліктерінің мақсаттары үшін ілеспе және (немесе) табиғи газды алау етіп жағудан болатын ластағыш заттардың шығарындылары үшін айыппұлды есептеу кезінде Қазақстан Республикасы Салық кодексінің 576-бабының 2-тармағында белгіленген тұрақты көздерден ластағыш заттардың шығарындылары үшін төлемақы мөлшерлемелері қолданылады.**  **Бұл ретте, алаулардағы күкірт диоксидінің, азот диоксидінің, көміртегі тотықтарының шығарындылары үшін Қазақстан Республикасы Салық кодексінің 576-бабының 2-тармағында белгіленген күкірт оксидтерінің (SOₓ), азот оксидтерінің (NOₓ), көміртегі монооксидінің шығарындылары үшін тиісінше төлемақы мөлшерлемелері қолданылады. Меркаптан шығарындылары үшін айыппұлды есептеу кезінде Қазақстан Республикасы Салық кодексінің 576-бабының 3-тармағында белгіленген тиісті төлемақы мөлшерлемесі қолданылады.»;** | Газды алау етіп жағу процесінде, сондай-ақ кез келген стационарлық көздерде (дизель қондырғылары, зауыттар мен қазандықтардың түтін құбырлары және т.б.) қоршаған ортаға бірдей жүктеме жасайтын бірдей жану өнімдері түзіледі. Алайда, қолданыстағы салық заңнамасына сәйкес бірдей ластаушы заттарға әртүрлі төлемақы мқлшерлемелері заттың зияндылығына емес, оны өндіретін көзге негізделе отырып қолданылады. Осыған байланысты, газды алау етіп жағудан ластаушы заттардың шығарындылары үшін әкімшілік айыппұлды есептеу кезінде, «Әкімшілік құқық бұзушылық туралы» Кодекстің 328-бабына сәйкес, көмірсутектер саласындағы жер қойнауын пайдаланушылар алауларда ластаушы заттардың заңсыз шығарындылары болған жағдайда, тұрақты көздерде газды жағудан ластаушы заттардың осындай заңсыз шығарындыларын жүзеге асыратын компаниялармен салыстырғанда, бірнеше есе көп айыппұл төлеуге мәжбүр, өйткені әкімшілік айыппұл төлемақы мөлшерлемесіне негізделеді. Әкімшілік айыппұлды есептеу кезінде осындай кемсітушілік тәсілді жою үшін көрсетілген баптың бірінші, екінші және үшінші бөліктерінің мақсаттары үшін алауларда ілеспе және (немесе) табиғи газды жағудан ластаушы заттардың шығарындылары үшін айыппұлды есептеу кезінде Қазақстан Республикасы Салық кодексінің 576-бабының 2-тармағында белгіленген стационарлық көздерден ластаушы заттардың шығарындылары үшін төлемақы мөлшерлемелерін қолдану ұсынылады. Бұл ретте алауларда күкірт диоксидінің, азот диоксидінің, көміртегі тотықтарының шығарындылары үшін Қазақстан Республикасы Салық кодексінің 576-бабының 2-тармағында белгіленген күкірт оксидтерінің (SOₓ), азот оксидтерінің (NOₓ), көміртегі монооксидінің шығарындылары үшін тиісінше төлемақы мөлшерлемелерін қолдану ұсынылады. Меркаптан шығарындылары үшін айыппұлды есептеу кезінде Қазақстан Республикасы Салық кодексінің 576-бабының 3-тармағында белгіленген тиісті төлемақы мөлшерлемесін қолдану ұсынылады. Осылайша, алауларда және стационарлық көздерде газды жағудан ластаушы заттардың шығарындылары үшін айыппұлды есептеу кезінде кемсітушілік тәсілді жою қамтамасыз етіледі.  *Ескертпе: 328-бап жаңа редакцияда «Қазақстан Республикасының Әкімшілік құқық бұзушылық туралы кодексіне экология мәселелері бойынша өзгерістер мен толықтырулар енгізу туралы» Заңға сәйкес 2021 жылғы 1 шілдеден бастап күшіне енеді* |
|  | 506-баптың бірінші бөлігі | 506-бап. Күзетiлетiн объектiлерге заңсыз кіру  Қазақстан Республикасының заңнамасына сәйкес **Мемлекеттік күзет қызметі, Ұлттық қауiпсiздiк комитетiнiң, Iшкi iстер министрлiгiнiң, Қорғаныс министрлiгiнiң органдары мен бөлiмшелерi** күзететiн объектiге, сондай-ақ жеке күзет ұйымы күзететін қауіпті өндірістік объектіге заңсыз кіру –  он бес айлық есептiк көрсеткiш мөлшерiнде айыппұл салуға не он бес тәулікке дейінгі мерзімге әкімшілік қамаққа алуға әкеп соғады. | 506-баптың бірінші абзацы мынадай редакцияда жазылсын:  «Қазақстан Республикасының заңнамасына сәйкес **құқық қорғау немесе арнаулы мемлекеттік органдар, Қорғаныс министрлігінің органдары мен бөлімшелері** күзететін объектіге, сондай-ақ жеке күзет ұйымы күзететін қауіпті өндірістік объектіге заңсыз кіру, **егер бұл іс-әрекетте қылмыстық жазаланатын іс-әрекет белгілері болмаса,** –»; | Құқық қолдану практикасын талдау нәтижелері ӘҚБтК-нің 506-бабына 2019 жылы енгізілген толықтырулар (жеке күзет ұйымы күзететін қауіпті өндірістік объектіге заңсыз кіргені үшін жауапкершілікті енгізу бөлігінде) қауіпті өндірістік объектілерге заңсыз кіру және пайдалы қазбаларды заңсыз өндіру проблемасын тиімді шешпейтінін көрсетеді.  Қабылданған норманың әлсіз алдын алу рөлінің дәлелі қауіпті өндірістік объектілердің (шахталар, карьерлер және т.б.) аумағына сол бір заңсыз іздеушілердің қайта кіруінің көптеген фактілері болып табылады.  «Қазақалтын тау-кен металлургиялық концерні» АҚ шахталарына заңсыз ену фактілері бойынша 2019-2020 ж.ж. 2 495 тұлға (2019 ж. – 1466, 2020 ж. – 1029), оның ішінде 490 тұлға (2019 ж. – 273, 2020 ж. – 217) жауапкершілікке тартылды. Ағымдағы жылдың өткен кезеңінде 278 тұлға тартылып, оның 48-і қайта тартылды.  Мысалы, Степногорск өңірінде 2019 жылдың ақпан айынан бастап 2020 жылдың желтоқсанына дейінгі кезеңде 6 216 заңсыз іздеуші ұсталып, құқық қорғау органдарына берілді, оның ішінде 4 860-ы қайта, полицияның деректері бойынша 4 302 адам әкімшілік жауапкершілікке тартылды.  Экономикалық залал келтіруден басқа (тек Степногорск өңірінде 2015-2020 жылдар кезеңінде 6357 тонна құрамында алтын бар заңсыз өндірілген шикізаттан) қауіпті өндірістік объектілерге заңсыз кіру өндіруші кәсіпорындардың, сондай-ақ заңсыз өндіруді жүзеге асыратын тұлғалардың қауіпсіздік және өндіру технологиясының талаптарын бұзуы салдарынан олардың өмірі мен денсаулығына зиян келтіру қаупін тудырады. Осылайша, 2019-2020 жылдары 48 жазатайым оқиға пайдалы қазбаларды заңсыз өндірумен тікелей байланысты, оның ішінде 22-сі өліммен аяқталды.  Бұл фактілер Қылмыстық кодексті күзетілетін объектіге заңсыз кіргені үшін қылмыстық жауаптылықты көздейтін арнайы баппен толықтыру үшін негіз болып табылады, бұл өз кезегінде көрсетілген объектілердің қорғалуын күшейтеді.  Алайда күзетілетін объектілерге заңсыз кіргені үшін қылмыстық жауаптылықты енгізу оны әкімшілік жауаптылықтан ажыратуды талап етеді.  Осыған байланысты әкімшілік және қылмыстық жауаптылықтың айқындығы мен аражігін ажырату үшін ӘҚБтК-нің 506-бабының диспозициясын "егер бұл әрекетте қылмыстық жазаланатын іс-әрекет белгілері болмаса" деген сөз тіркесімен толықтыру қажет.  ӘҚБтК-нің 506-бабын мұндай толықтыру тиісті объект үшін материалдық залал (елеулі зиян) келтірмейтін іс-әрекеттер үшін ғана әкімшілік жауапкершілікке тартуға мүмкіндік береді.  Қорғалатын объектіге заңсыз кіргені үшін қылмыстық жауаптылықтың болмауы ӘҚБтК-ге осы түзету қолданысқа енгізілген кезде ӘҚБтК-нің 506-бабының қолданылуын тоқтата тұрмайды, өйткені мұндай әрекет үшін жауапкершілік формальды құрам бойынша белгіленген, яғни қорғалатын объектіге заңсыз кіру фактісінің өзі тиісті жауапкершілікті көздейді.  Сонымен қатар, түзету әкімшілік жауапкершілікті күшейтпейді және жаңа әкімшілік түрін енгізбейді. |
|  | Жаңа 664-1-бап | 664-1-бап жоқ. | мынадай мазмұндағы 664-1-баппен толықтырылсын:  «664-1-бап. Прокурордың қаулысын орындамау  1. Прокурордың қаулысын орындамау, егер бұл әрекеттерде (әрекетсіздікте) қылмыстық жазаланатын іс-әрекет белгілері болмаса,  он бес айлық есептік көрсеткіш мөлшерінде айыппұл салуға алып келеді.  2. Осы баптың бірінші бөлігінде көзделген, әкімшілік жаза қолданылғаннан кейін бір жыл ішінде қайталап жасалған әрекет (әркекетсіздік) –  отыз айлық есептік көрсеткіш мөлшерінде айыппұл салуға алып келеді.». | Мемлекет басшысының 01.09.2020 ж. Жолдауын іске асыру жөніндегі жалпыұлттық іс-шаралар жоспарында (Президенттің 14.09.2020 ж. № 413 Жарлығы) «Прокуратура қадағалауын азаматтар мен бизнес жүгінетін проблемаларды тиімді шешуге қайта бағдарлау» (110-тармақ) тапсырылды.  Президент өз Жолдауында «шенеуніктер заңсыз қысым жасаса, кәсіпкерлер батыл түрде прокуратура органдарына жүгінуі тиіс» деп атап өтті.  Прокурорлық қадағалаудың пәрменді және тиімді құралдарының бірі прокурордың қаулысы болып табылады, ол дереу орындалуға жатады және кәсіпкерлерді қорғау деңгейін арттырады.  Мысалы, прокурордың салық органы заңсыз салған банктік шоттар бойынша шығыс операцияларын тоқтата тұрудың күшін жою туралы қаулы шығаруы шектеулерді дереу алып тастауға және салық төлеушінің қызметін қайта бастауға мүмкіндік береді.  Осыған ұқсас, прокурордың қаулысымен шетелге шығуға заңсыз шектеуді алып тастау адамның құқықтарын бір уақытта қалпына келтіруге және оның еркін қозғалысын қалпына келтіруге мүмкіндік береді.  Қаулымен келіспеген жағдайда, оған шағымдану жөніндегі одан арғы сот дауларын тек прокуратура мен мемлекеттік орган ғана қозғайтын болады.  Бұл ретте азаматтар мен бизнес субъектілері сот процесіне қажетсіз тартудан және өзінің дұрыстығын дәлелдеуден босатылатын болады.  Тиісінше, прокурордың қаулысы азаматтардың құқықтарын дереу қалпына келтіруге мүмкіндік береді, бірақ ӘҚБтК оны орындамағаны үшін ешқандай жауапкершілікті көздемейді.  Оның орнына, қазіргі уақытта прокурорлар ұсыныс жасайды. Алайда, осы қадағалау актісін орындау тек қарауға міндетті болып табылады және онда көрсетілген талаптарды орындау мемлекеттік органның қарауына қалады.  Ал «Прокуратура туралы» Заңның 28-бабының 2-тармағына сәйкес прокурордың қаулысын уәкілетті орган немесе лауазымды адам міндетті түрде орындауға тиіс.  ӘҚБтК-нің 664-бабында тек прокурордың ұсынысын қараусыз қалдырғаны не уақтылы қарамағаны үшін ғана жауапкершілік белгіленген, ал «Прокуратура туралы» Заңның 23-бабында қадағалау актілерінің 5 түрі көзделген.  Осыған байланысты ӘҚБтК-ге прокурордың қаулысын орындамағаны үшін жауаптылықты көздейтін дербес бап енгізу керек.  Бұл қадағалау актісінің пәрменділігін күшейтеді және азаматтар мен бизнестің бұзылған құқықтары мен заңды мүдделерін уақтылы қалпына келтіруді қамтамасыз етеді. |
|  | 667-баптың тақырыбы мен бірінші бөлігі | 667-бап. Құқық қорғау органы немесе арнаулы мемлекеттік орган, әскери полиция органы қызметкерінің (әскери қызметшісінің), сот приставының, сот орындаушысының заңды өкіміне немесе талабына бағынбау  1. Құқық қорғау органы немесе арнаулы мемлекеттік орган, әскери полиция органы қызметкерінің (әскери қызметшісінің), сот приставының, сот орындаушысының өз қызметтік міндеттерін атқаруына байланысты заңды өкіміне немесе талабына бағынбау, сол сияқты олардың заңды қызметіне кедергі келтіру –  ескерту жасауға немесе жиырма айлық есептiк көрсеткiш мөлшерінде айыппұл салуға не бес тәулiкке дейiнгі мерзімге әкiмшiлiк қамаққа алуға алып келеді. | 667-бапта:  тақырыптағы «полиция органы» деген сөздерден кейін «, Мемлекеттік фельдъегерлік қызмет» деген сөздермен толықтырылсын;  бірінші бөліктегі «полиция органы» деген сөздерден кейін «, Мемлекеттік фельдъегерлік қызмет» деген сөздермен толықтырылсын; | Мемлекеттік фельдъегерлік қызмет қызметкерінің заңды өкімін немесе талабын орындамағаны үшін әкімшілік жауаптылықты көздеу ұсынылады. |
|  | 685-баптың екінші бөлігінің жаңа 4-1) тармақшасы | 685-бап. Iшкi iстер органдары (полиция)  ...  2. Iшкi iстер органдарының атынан әкiмшiлiк құқық бұзушылықтар туралы iстердi қарауға және әкiмшiлiк жазалар қолдануға мыналар құқылы:  ...  4-1) жоқ. | 685-баптың екінші бөлігі мынадай мазмұндағы 4-1) тармақшамен толықтырылсын:  «4-1) осы Кодекстің 132 (бірінші бөлігінде), 441-1, 480 (бірінші бөлігінде), 614-баптарында көзделген әкімшілік құқық бұзушылықтар үшін – ішкі істер органдарының учаскелік полиция инспекторлары;». | Учаскелік инспекторлардың әкімшілік құқық бұзушылық туралы істердің жекелеген санаттарын қарау және жаза қолдану жөніндегі өкілеттіктерін кеңейту мақсатында 685-баптың екінші бөлігін жаңа 4-1) тармақшамен толықтыру ұсынылады. |

**Қазақстан Республикасы**

**Парламентінің депутаттары Г. Бижанова**

**А. Қожахметов**

**А. Нұркина**

**С. Айтпаева**

**А. Лукин**